Krekenavos apžvalgos bokštas
Krekenavos apžvalgos bokštas – kraštovaizdžio apžvalgos bokštas Krekenavoje, šalia Krekenavos regioninio parko lankytojų centro. 30 m aukščio plieninis asimetrinis su atotampomis apžvalgos bokštas pastatytas 2014 m. Apžvalgos aikštelė įrengta 25 m aukštyje. Iš apžvalgos aikštelės atsiveria Nevėžio slėnis, taip pat matomos apylinkės 10 km atstumu. Šalia bokšto įrengtas 500 metrų ilgio Pojūčių takas su 12 atokvėpio stotelių.